Il-Police Officers Union tinstab imħasba għaliex il-Ministru Byron Camilleri qed jibqa' jinjora t-talba tagħhom rigward is-sorveljanza tat-tfal waqt il-ħinijiet tad-dħul u l-ħruġ minn l-iskejjel. Min-nhar it-tnejn 1 ta' Novembru 2021 il-pulizija ser jibdew bl-uniformi tax-xitwa u għalhekk qed iħeġġu lill-membri tagħha sabiex ikomplu josservaw id-direttivi. Il-union ser tkun qed iżżid żewġ direttivi ġodda. Dawn id-direttivi ser jkunu biex ma tintlibisx l-ingravata fuq l-uniformi tax-xitwa u l-pulizija nisa ma jiġbrux xagħarhom. Id-direttivi kollha huma dawn: Ma tintlibisx il-beritta tas-servizz; Ma tintlibisx il-lanyard mal-uniformi; Ma titqaxxarx il-leħja; L-uffiċini kemm dawk tad-distretti kif ukoll dawk tad-depot tal-pulizija ma jibqgħux jaqdu nies wara l-ħin ta' nofsinhar; Ma tintlibisx l-ingravata fuq l-uniformi tax-xitwa; Il-Pulizija nisa jistgħu ma jiġbrux xaghhrom. Il-union tħoss li dawn it-tip ta' direttivi huma l-unika mod kif jistgħu jsemmgħu leħinhom.